Babelscape/SREDFM huggingface dataset:
Πρόεδρος της Εσθονίας

Ο Πρόεδρος της Δημοκρατίας της Εσθονίας (εσθονικά:"Eesti Vabariigi President")) είναι ο αρχηγός του κράτους της Δημοκρατίας της Εσθονίας.

Η Εσθονία είναι μια κοινοβουλευτική δημοκρατία, στην οποία ο Πρόεδρος αποτελεί μια εθιμοτυπική φιγούρα, χωρίς να κατέχει εκτελεστική εξουσία. Ο Πρόεδρος είναι υποχρεωμένος να αναστέλλει την ιδιότητα μέλους του σε οποιοδήποτε πολιτικό κόμμα για όσο διάστημα κατέχει τον προεδρικό θώκο. Με την άνοδό του στην προεδρία, η εξουσία και τα καθήκοντά του σε όλες τις άλλες τις πρώην εκλεγμένες ή διορισμένες θέσεις του, τερματίζονται αυτόματα. Αυτά τα μέτρα θεωρητικά βοηθούν τον Πρόεδρο για να λειτουργήσει κατά τρόπο περισσότερο ανεξάρτητο και αμερόληπτο.

Ο Πρόεδρος εκλέγεται από το Κοινοβούλιο της Εσθονίας ή από ένα ειδικό εκλογικό σώμα για μια πενταετή θητεία. Το εκλογικό σώμα συγκαλείται σε περίπτωση που κανένας υποψήφιος δεν εξασφαλίσει την πλειοψηφία των δύο τρίτων των μελών του Κοινοβουλίου, έπειτα από τρεις κύκλους ψηφοφορίας. Το εκλογικό σώμα, το οποίο αποτελείται από όλα τα μέλη της βουλής και τους εκλεγμένους αντιπροσώπους όλων των εκπροσώπων της τοπικής αυτοδιοίκησης, εκλέγει τον Πρόεδρο, επιλέγοντας μεταξύ των δύο υποψηφίων με το μεγαλύτερο ποσοστό στις ψηφοφορίες του Κοινοβουλίου.

Ο Πρόεδρος εκλέγεται για μια θητεία πέντε ετών. Μπορεί να επανεκλεγεί για απεριόριστες θητείες, αλλά όχι για περισσότερες από δύο συνεχόμενες θητείες.

Η σημερινή Πρόεδρος της Δημοκρατίας της Εσθονίας είναι η Κέρστι Κάλιουλαϊντ, με θητεία που ξεκίνησε στις 10 Οκτωβρίου 2016. Είναι η πρώτη γυναίκα Πρόεδρος της Εσθονίας από τότε που η χώρα κήρυξε την ανεξαρτησία της το 1918, καθώς και η νεότερος κάτοχος της θέσης, με ηλικία 46 ετών.
Ουμβέρτος Β΄ της Σαβοΐας

Ο Ουμβέρτος Β΄ της Σαβοΐας ή Ουμβέρτος ο Παχύς ("Humbert II de Savoie", 1065 - 14 Οκτωβρίου 1103) κόμης της Σαβοΐας (1080 - 1103), ήταν γιος του Αμεδαίου Β' της Σαβοΐας και της Ιωάννας, κόρης του Γκερόλντ κόμη της Γενεύης.
Μεγάλη Μοραβία

thumb|250px|Η Μεγάλη Μοραβία στα τέλη του 9ου αιώνα
Η Μεγάλη Μοραβία (τσεχικά: Velká Morava, , ), Μεγάλη Μοραβική Αυτοκρατορία ή απλά Μοραβία ήταν το πρώτο κυρίαρχα σλαβονικό μεγάλο κράτος που αναδείχθηκε στην κεντρική Ευρώπη. Ο πυρήνας της επικράτειάς του βρισκόταν στον ποταμό Μοράβα, ο οποίος έδωσε το όνομά του στο βασίλειο. Η έκταση και η θέση της Μεγάλης Μοραβίας έχουν υπάρξει αντικείμενο διαφωνιών. Διάφορες θεωρίες τοποθετούν το κέντρο της νότια του Δούναβη (στον ποταμό Μοράβα στη Σερβία) ή στην μεγάλη ουγγρική πεδιάδα. Επίσης, η ακριβής ημερομηνία ίδρυσης της Μεγάλης Μοραβίας είναι αμφισβητήσιμη, αλλά θεωρείται ότι η διαδικασία εγκαθίδρυσης του κράτους ολοκληρώθηκε στις αρχές της δεκαετίας του 830 από τον Μοϊμάρο Α΄ († 846), τον πρώτο γνωστό Μοραβό βασιλιά. 

Ο Μοϊμάρος και ο διάδοχός του Ραστισλάβος (β. 846-870) αρχικά αναγνώρισαν την επικυριαρχία των Καρολιδών μοναρχών, αλλά οι μάχες του για ανεξαρτησία προκάλεσαν με σειρά ένοπλων συγκρούσεων στην Ανατολική Φραγκία, αρχίζοντας τη δεκαετία του 840. Η Μοραβία έφτασε στη μέγιστη έκτασή της υπό τον Σβάτοπλουκ Α΄ (β. 870-894), και συχνά αναφέρεται ως βασιλιάς στις σύγχρονές του πηγές. Αν και τα σύνορα της αυτοκρατορίας του δεν μπορούν να προσδιοριστούν με ακρίβει, έλεγχε τη Μοραβία καθώς και γειτονικές περιοχές όπως η Βοημία, το μεγαλύτερο τμήμα της Σλοβακίας και τμήματα της Ουγγαρίας, Πολωνίας και Ουκρανίας. Οι αποσχιστικές τάσεις και οι εσωτερικές έριδες που ακολούθησαν τον θάνατο του Σβάτοπλουκ οδήγησαν στην πτώση της Μοραβίας, την οποία κατέλαβαν οι Μαγυάροι. Η ακριβής ημερομηνία της κατάρρευσης της Μοραβίας δεν είναι γνωστή, αλλά συνέβη ανάμεσα στο 902 και στο 907.

Η Μοραβία γνώρισε σημαντική πολιστική ανάπτυξη την εποχή του Ραστισλάβου, με την άφιξη στη Μοραβία το 863 των Αγίων Κυρίλου και Μεθόδιου. Ο Ραστισλάβος είχε ζητήσει από τον βυζαντινό αυτοκράτορα να στείλει ένα «δάσκαλο» για να εισάγει νομικό σύστημα και γραφή στη Μεγάλη Μοραβία. Οι αδελοί Κύριλλος και Μεθόδιος εισήγαγαν σύστημα γραφής (το γλαγολιτικό αλφάβητο) και σλαβονική λειτουργία, η οποία είχε εγκριθεί επίσημα από τον Πάπα Αδριανό Β΄.. Η γλαγολιτική γραφή εφεύρεθηκε από τον ίδιο τον Κύριλλο και η γλώσσα που χρησιμοποιήσε για τις μεταφράσεις των αγίων γραφών (η οποία έγινε γνωστή ως παλαιά εκκλησιαστική σλαβονική γλώσσα) βασιζόταν στη σλαβική διάλεκτο αυτός και ο αδελφός του Μεθόδιος ήξεραν από τη πόλη που μεγάλωσαν, τη Θεσσαλονίκη, και προέρχεται από τα βουλγαρικά. Μετά την αποπομπή τους από τον Σβάτοπλουκ, οι Κύριλλος και Μεθόδιος συνέχισαν την αποστολή τους στην Πρώτη Βουλγαρική Αυτοκρατορία, όπου δημιούργησαν το κυριλλικό αλφάβητο.

Η σημασία του ονόματος αμφισβητείται. Ο χαρακτηρισμός Μεγάλη Μοραβία προέρχεται από το έργο του Βυζαντινού Αυτοκράτορα Κωνσταντίνου Ζ΄ Πορφυρογέννητου με τίτλο "Προς τον ίδιον υιόν Ρωμανόν", το οποίο γράφηκε το 950. Ο αυτοκράτορας χρησιμοποιεί το επίθετο μεγάλη όταν αναφέρεται στα γεγονότα που ακολούθησαν την πτώση της, έτσι θεωρείται ότι ο όρος μεγάλη σημαίνει «παλιά» παρά «μεγάλη».
Φανή Κουσιπέτκου

Η Φανή Κουσιπέτκου είναι Ελληνίδα προπονήτρια ρυθμικής γυμναστικής, χορογράφος, ορειβάτης, εκπαιδεύτρια αναρρίχησης βράχου και αθλήτρια της αγωνιστικής αναρρίχησης.

Έχει αθληθεί στον ΕΟΣ Ηρακλείου και στον ΣΕΟ Φλώρινας. Είναι από τη Φλώρινα (με καταγωγή από την Ιτέα) και είναι καθηγήτρια φυσικής αγωγής. Ασχολείται με την αναρρίχηση από το 1996 με πολλές συμμετοχές σε διεθνείς αποστολές της Ελλάδας, μεταξύ των οποίων και αρκετές με μεγάλο βαθμό δυσκολίας. Το 2007 συμμετείχε στην ελληνική ομοσπονδιακή αποστολή στην οροσειρά Boni Zum των Πακιστανικών Ιμαλαίων για την κατάκτηση ανεξερεύνητων και αχαρτογράφητων κορυφών. (http://www.anevenontas.gr/issues/50/files/assets/basic-html/page86.html )Το 2016 εκπροσωπώντας την Ελλάδα, κλήθηκε μετά από αξιολόγηση να συμμετάσχει στην Παγκόσμια αναρριχητική συνάντηση γυναικών αναρριχητριών στη βόρεια Ουαλία που διοργανώνει το Βρετανικό Ορειβατικό Συμβούλιο (BMC), μέλος της Παγκόσμιας Ομοσπονδίας Αναρρίχησης και Ορειβασίας (UIAA), όπου λαμβάνουν μέρος 20 γυναίκες αναρριχήτριες απ' όλο τον κόσμο.
Μπομπ Κώστας

Ο Μπομπ Κώστας (αγγλικά: "Bob Costas", πλήρες όνομα "Robert Quinlan Costas", 22 Μαρτίου 1952) είναι Αμερικανός Ελληνικής και Ιρλανδικής καταγωγής αθλητικός δημοσιογράφος και εκφωνητής αγώνων για το αμερικανικό τηλεοπτικό κανάλι NBC Sports από τη δεκαετία του 1980 και θεωρείται ο κορυφαίος εκφωνητής αθλητικών γεγονότων στις ΗΠΑ.
Σεμπάστιαν Σταν

O Σεμπάστιαν Σταν (Sebastian Stan, γέννηση: 13 Αυγούστου, 1982) είναι Αμερικανός ηθοποιός ρουμανικής καταγωγής, ο οποίος έγινε ευρέως γνωστός ως Bucky Barnes στο Κινηματογραφικό Σύμπαν της Marvel. Το 2010, επίσης, εμφανίστηκε και στο "Μαύρος Κύκνος". Στην τηλεόραση έχει εμφανιστεί στις σειρές "Gossip Girl" ως Carter Baizen, "Kings" ως πρίγκιπας Jack Benjamin, "Once Upon a Time" ως Jefferson, και στη μίνι σειρά "Political Animals". Ο ρόλος του στην τελευταία σειρά, του χάρισε μία υποψηφιότητα για βραβείο στο Critics' Choice Television.
Άλφρεντ Νορθ Γουάιτχεντ

Ο Άλφρεντ Νορθ Γουάιτχεντ ("Alfred North Whitehead", 15 Φεβρουαρίου 1861 – 30 Δεκεμβρίου 1947) ήταν Άγγλος μαθηματικός και φιλόσοφος. Είναι γνωστός ως η καθοριστική μορφή της φιλοσοφικής σχολής που είναι γνωστή ως «φιλοσοφία της διαδικασίας» , η οποία σήμερα έχει βρει εφαρμογή σε μια ευρεία ποικιλία επιστημονικών κλάδων, συμπεριλαμβανομένων της οικολογίας, της θεολογίας, της εκπαίδευσης, της φυσικής, της βιολογίας, της οικονομίας και της ψυχολογίας, μεταξύ άλλων περιοχών.

Στην αρχή της σταδιοδρομίας του ο Γουάιτχεντ έγραψε κυρίως για τα μαθηματικά, τη λογική και τη φυσική. Το πιο αξιοσημείωτο έργο σε αυτούς τους τομείς είναι το τρίτομο "Principia Mathematica" (1910-1913), το οποίο έγραψε μαζί με τον πρώην μαθητή του Μπέρτραντ Ράσελ. Το "Principia Mathematica" θεωρείται ένα από τα πιο σημαντικά έργα του εικοστού αιώνα στη μαθηματική λογική.

Στα τέλη του 1910 και στις αρχές της δεκαετίας του 1920, ο Γουάιτχεντ σταδιακά έστρεψε την προσοχή του από τα μαθηματικά στη φιλοσοφία της επιστήμης, και, τελικά στη μεταφυσική. Ανέπτυξε ένα ολοκληρωμένο μεταφυσικό σύστημα, το οποίο ριζικά αναχώρησε από το μεγαλύτερο μέρος της δυτικής φιλοσοφίας. Ο Γουάιτχεντ, υποστήριξε ότι η πραγματικότητα αποτελείται από διαδικασίες, αντί για υλικά αντικείμενα, και ότι οι διαδικασίες είναι καλύτερο να ορίζονται από τις σχέσεις τους με άλλες διαδικασίες, απορρίπτοντας έτσι τη θεωρία ότι η πραγματικότητα είναι θεμελιωδώς κατασκευασμένη από κομμάτια της ύλης που υπάρχουν ανεξάρτητα το ένα από το άλλο. Σήμερα τα φιλοσοφικά έργα του Γουάιτχεντ – ιδιαίτερα "διαδικασία και πραγματικότητα" – θεωρούνται τα θεμελιώδη κείμενα της φιλοσοφίας της διαδικασίας.

Η φιλοσοφία της διαδικασίας του Γουάιτχεντ υποστηρίζει ότι «υπάρχει επιτακτική ανάγκη να έρθει να δει τον κόσμο ως διαδίκτυο αλληλένδετων διαδικασιών που αποτελούν αναπόσπαστα μέρη, έτσι ώστε όλες οι επιλογές μας και οι πράξεις μας να έχουν συνέπειες για τον κόσμο γύρω μας». Για τον λόγο αυτό, μία από τις πολλά υποσχόμενες εφαρμογές της σκέψης του Γουάιτχεντ τα τελευταία χρόνια έχει σημειωθεί στον τομέα της οικολογίας του πολιτισμού και της περιβαλλοντικής ηθικής πρωτοπόρος της υπήρξε John B.Cobb,Jr.
Σίλαμαε

Η Σίλαμαε (εσθονικά: "Sillamäe", ρωσικά: Силламяэ, γνωστή και με τον εκγερμανισμένο όνομά της: "Sillamäggi" ή "Sillamägi") είναι πόλη στην κομητεία Ίντα-Βίρου στη βόρεια Εσθονία, στις νότιες ακτές του κόλπου της Φινλανδίας. Το 2010 είχε 16.183 κατοίκους. Η Σίλαμαε είναι κτισμένη στις εκβολές του ποταμού Σότκε. Το όνομα της πόλης στα εσθονικά σημαίνει «λόφος γέφυρα».
Βασίλειο της Ρουμανίας

thumb|250px|Η εξέλιξη των συνόρων της Ρουμανίας από το 1859 μέχρι σήμερα
Το Βασίλειο της Ρουμανίας (ρουμανικά: "Regatul României") ήταν συνταγματική μοναρχία, η οποία εγκαθιδρύθηκε το 1881 και συνέχισε να υπάρχει μέχρι το 1947. Το βασίλειο της Ρουμανίας άρχισε με τη βασιλεία του Καρόλου Α΄, ο οποίος κέρδισε την ανεξαρτησία της Ρουμανίας από την Οθωμανική Αυτοκρατορία στον πόλεμο της ρουμανικής ανεξαρτησίας, τμήμα του Ρωσοτουρκικού πολέμου του 1877-1878, και έληξε με την παραίτηση του Μιχαήλ της Ρουμανίας από τον θρόνο, μετά από πιέσεις της Σοβιετικές Ένωσης με τη μυστική συναίνεση των συμμάχων (ως αποτέλεσμα της συμφωνίας της Γιάλτας) και την ανάληψη της διακυβέρνησης της χώρας από το Κομμουνιστικό Κόμμα Ρουμανίας. Ως όρος, το βασίλειο της Ρουμανίας είναι διακριτό από το "Παλιό Ρουμανικό Βασίλειο", το οποίο αναφέρεται αυστηρά στην περίοδο της βασιλείας του Καρόλου Α΄, από τις 14 Μαρτίου (Π.Η.) 1881 μέχρι τις 27 Σεπτεμβρίου (Π.Η.) 1914.

Από το 1859 μέχρι το 1877, η Ρουμανία μετεξελίχθηκε από προσωπική ένωση δύο υποτελών πριγκιπάτων (της Μολδαβίας και της Βλαχίας) υπό ένα μόνο πρίγκιπα σε πλήρως ανεξάρτητο βασίλειο με μονάρχη του Οίκου των Χοεντσόλερν. Την περίοδο 1918-1920, μετά το τέλος του Α΄ Παγκοσμίου Πολέμου, η Τρανσυλβανία, η Ανατολική Μολδαβία (Βεσσαραβία) και η Βουκοβίνα ενώθηκαν με το βασίλειο της Ρουμανίας, σχηματίζοντας τη Μεγάλη Ρουμανία. Το 1940 η Βεσσαραβία και η Βόρεια Βουκοβίνα, η Βόρεια Τρανσυλβανία και η Νότια Δοβρουτσά προσαρτήθηκαν στην Σοβιετική Ένωση, Ουγγαρία και Βουλγαρία αντίστοιχα, μετά το τελεσίγραφο της Σοβιετικής Ένωσης στη Ρουμανία και τη Συμφωνία της Βιέννης, που υπαγορεύθηκε από τη ναζιστική Γερμανία. Από αυτά μόνο η Βόρεια Τρανσυλβανία επεστράφη στη Ρουμανία μετά το τέλος του Β΄ Παγκοσμίου Πολέμου. Το 1947 ο βασιλιάς Μιχαήλ εξαναγκάστηκε να παραιτηθεί και η μοναρχία αντικαταστάθηκε από σοσιαλιστική δημοκρατία υπό την κυριαρχία του Ρουμανικού Κομμουνιστικού Κόμματος.
Άλμποργκ Μπόλντσπιλκλουμπ

Η Άλμποργκ Μπόλντσπιλκλουμπ (δανικά: "Aalborg Boldspilklub") είναι αθλητικός σύλλογος με έδρα το Άλμποργκ της Δανίας. Ιδρύθηκε το 1885 από Άγγλους μηχανικούς οι οποίοι κατασκεύασαν το σιδηροδρομικό δίκτυο της Γιουτλάνδης, ενώ τα πρώτα χρόνια διέθετε μόνο ομάδα κρίκετ, με την ονομασία «Άλμποργκ Κρίκετκλουμπ» (Aalborg Cricketklub). Το 1899 μετονομάστηκε σε «Άλμποργκ Μπόλντκλουμπ» (Aalborg Boldklub). Το ποδοσφαιρικό τμήμα δημιουργήθηκε το 1902 και δόθηκε ιδιαίτερη βαρύτητα σε αυτό, ενώ η ονομασία του συλλόγου άλλαξε και πάλι σε «Άλμποργκ Μπόλντσπιλκλουμπ αφ 1885» (Aalborg Boldspilklub af 1885) το 1906.
Exile on Main St.

Το Exile on Main St. είναι το δέκατο βρετανικό και δωδέκατο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε ως διπλός δίσκος στις 12 Μαΐου του 1972 μέσω της δισκογραφικής εταιρείας "Rolling Stones Records".
ΚΚ Μπούντουτσνοστ Ποντγκόριτσα

thumb|100px|Παλαιό λογότυπο

Η ΚΚ Μπούντουτσνοστ Ποντγκόριτσα (μαυροβουνιακά: "KK Budućnost Podgorica") είναι σύλλογος καλαθοσφαίρισης με έδρα την Ποντγκόριτσα του Μαυροβουνίου. Δημιουργήθηκε το 1949 ως τμήμα του αθλητικού συλλόγου Μπούντουτσνοστ Ποντγκόριτσα. Διεξάγει τους εντός έδρας αγώνες της στο αθλητικό κέντρο Μόρατσα, χωρητικότητας 4.570 θεατών.
Code Red

Code Red είναι ο τίτλος του ένατου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Μάιο του 1999 μέσω της δισκογραφικής εταιρείας "Drakkar".

Οι ηχογραφήσεις του δίσκου πραγματοποιήθηκαν τον Φεβρουάριο του 1999 στα "Spiderhouse Studios", κόντα στο Βερολίνο της Γερμανίας, με την μίξη του να πραγματοποιείται έναν μήνα αργότερα με παραγωγό και μηχανικό ήχου τον Χάρις Τζονς.

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,8 / 5, το "Metal Archives" 81% και το "Metal Storm" 8,2 / 10.
D.E.V.O.L.U.T.I.O.N.

D.E.V.O.L.U.T.I.O.N. είναι ο τίτλος του δέκατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 29 Αυγούστου του 2008 μέσω της δισκογραφικής εταιρείας "AFM".

Οι ηχογραφήσεις του δίσκου πραγματοποιήθηκαν στα "Hansen Studios" του Ρίπεν της Δανίας, με παραγωγό τον Γιάκομπ Χάνσεν.

Οι κριτικές για τον δίσκο υπήρξαν θετικές, με το "Metal Storm" να το βαθμολογεί με 7,7 / 10, το "The Metal Observer" με 9,5 / 10, το "Bravewords" με 8 / 10, το "AllMusic" με 3,5 / 5 και το "Metal Archives" με 81 %.

Τα πρώτα γράμματα του κάθε τίτλου κομματιού σχηματίζουν το ακρωνύμιο "D.E.V.O.L.U.T.I.O.N.", τίτλο του δίσκου.
Βίλλια Σαντίνο

Η Βίλλια Σαντίνο (ισπανικά: "Villa Sandino") είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Βίλλιανο Σαντίνο.
Ελ Κοράλ

Το Ελ Κοράλ (ισπανικά: El Coral "Το Κοράλλι") είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Ελ Κοράλ.
Σαν Πέδρο δε Λόβαγο

Το Σαν Πέδρο δε Λόβαγο (ισπανικά: San Pedro de Lóvago) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι το Σαν Πέδρο δε Λόβαγο.
Ντάνιελ Ρικιάρντο

Ο Ντάνιελ Ρικιάρντο ("Daniel Ricciardo", 1 Ιουλίου 1989) είναι Αυστραλός οδηγός αγώνων. 

Γεννήθηκε στο Περθ της Δυτικής Αυστραλίας. Ξεκίνησε την καριέρα του στο Γρκαν Πρι Μεγάλης Βρετανίας το 2011 όταν και αντικατέστησε στο μονοθέσιο της Hispania Racing team (HRT) τον Ινδό οδηγό της ομάδας Ναρέιν Καρθικέγιαν ο οποίος κρίθηκε πως δεν μπορούσε να την βοηθήσει με την άσχημη απόδοση την οποία είχε στα γενόμενα μέχρι τότε Γκραν Πρι κι έτρεξε και πάλι στο Γκραν Πρι της πατρίδας του. Το 2012 εντάχθηκε στην Τόρο Ρόσο όπου παρέμεινε και το 2013 και το 2014 πήρε προαγωγή για τη Red Bull Racing. Το 2019 βρίσκεται στην Renault αντικαθιστώντας τον Carlos Sainz Jr. Είναι ο 3ος Αυστραλός οδηγός ύστερα απ' τους Άλαν Τζόουνς και Μαρκ Γουέμπερ.Μετά την αποχώρηση του Σεμπάστιαν Φέτελ από την Ferrari και την αντικατάστασή του από τον Κάρλος Σάινθ Jr προσχώρησε στην Μακλάρεν.

Είναι οδηγός της Φόρμουλα 1 και πιλότος της ομάδας McLaren. Η καλύτερη του χρονιά καταγράφηκε το 2016 όπου και τερμάτισε 3ος πίσω από τους οδηγούς της Mercedes, Λιούις Χάμιλτον και Νίκο Ρόσμπεργκ. Τέλος έχει στο ενεργητικό του 7 νίκες. 

Ρικιάρντο Ντάνιελ
Πρωθυπουργός της Εσθονίας

Ο Πρωθυπουργός της Εσθονίας (εσθονικά: "Eesti Vabariigi peaminister") είναι ο επικεφαλής της κυβέρνησης της Δημοκρατίας της Εσθονίας. Ο πρωθυπουργός διορίζεται από τον Πρόεδρο, μετά από κατάλληλες διαβουλεύσεις με τις κοινοβουλευτικές ομάδες, και λαμβάνει ψήφο εμπιστοσύνης από το Κοινοβούλιο. Σε περίπτωση διαφωνίας, το Κοινοβούλιο μπορεί να απορρίψει την πρόταση διορισμού από τον Πρόεδρο και να επιλέξει άλλο υποψήφιο. Ο πρωθυπουργός είναι συνήθως ο ηγέτης του μεγαλύτερου κόμματος της κυβερνητική πλειοψηφίας. 

O πρωθυπουργός χρησιμεύει ως ο επικεφαλής της κυβέρνησης. Δεν διευθύνει κάποιο συγκεκριμένο υπουργείο, αλλά είναι, σύμφωνα με το σύνταγμα, ο επόπτης των εργασιών της κυβέρνησης. Η σημασία του ρόλου του πρωθυπουργού και οι σχέσεις του με άλλους υπουργούς εξαρτώνται συχνά από τη θέση του κόμματός του, σε πιθανή κυβέρνηση συνασπισμού, και από το ποσό της επιρροής που ο πρωθυπουργός κατέχει μέσα στο κόμμα του. Εάν ο πρωθυπουργός έχει μια ισχυρή θέση μέσα στο κόμμα του και αν η κυβέρνηση αποτελείται από αντιπροσώπους μόνο εκείνου του κόμματος, τότε μπορεί να απολαύσει ιδιαίτερη θέση εντός της κυβέρνησης. Σε όλες τα κρίσιμα εθνικά ερωτήματα, εντούτοις, η τελική απόφαση λαμβάνεται από το κοινοβούλιο ως τη νομοθετική δύναμη της Εσθονίας.
Γεωμετρική θεωρία ομάδων

Το γράφημα Cayley μιας [[ελεύθερης ομάδας]] με δύο γεννήτριες. Αυτή είναι μια [[υπερβολική ομάδα]] της οποίας το [[όριο του Gromov]] είναι ένα [[σύνολο Cantor]]. Υπερβολικές ομάδες και τα όριά τους είναι σημαντικά θέματα στη θεωρία γεωμετρική ομάδα, όπως είναι Cayley γραφήματα.
Η Γεωμετρική θεωρία ομάδων είναι περιοχή των μαθηματικών αφιερωμένη στη μελέτη των πεπερασμένα παραγομένων ομάδων μέσω διερεύνησης των συνδέσεων μεταξύ αλγεβρικών ιδιοτήτων των ομάδων αυτών και τοπολογικών και γεωμετρικών ιδιοτήτων των χώρων στις οποίες δρουν οι ομάδες αυτές (δηλαδή όταν οι εν λόγω ομάδες αναγνωρίζονται ως γεωμετρικές συμμετρίες ή συνεχείς μεταμορφώσεις κάποιων χώρων). 

Μια άλλη σημαντική ιδέα στη γεωμετρική θεωρία ομάδων είναι να εξετάσει πεπερασμένα παραγόμενες ομάδες αναγνωρίζοντας τες ως γεωμετρικά αντικείμενα. Αυτό γίνεται συνήθως με τη μελέτη των γραφημάτων Cayley των ομάδων, η οποία, εκτός από το γράφημα δομή, είναι προικισμένη με την δομή του μετρικού χώρου, δόθηκε από το λεγόμενο word μετρική.

Η γεωμετρική θεωρία ομάδων ως ξεχωριστή περιοχή είναι σχετικά νέα, και έγινε αναγνωρίσιμος κλάδος των μαθηματικών στα τέλη του 1980 και αρχές της δεκαετίας του 1990. Η γεωμετρική θεωρία ομάδων αλληλεπιδρά στενά με χαμηλή διαστάσεων τοπολογία, υπερβολική γεωμετρία, αλγεβρική τοπολογία, υπολογιστική θεωρία ομάδων και διαφορική γεωμετρία. Υπάρχουν, επίσης, σημαντικές συνδέσεις με την θεωρία πολυπλοκότητας, την μαθηματική λογική, την μελέτη των Ομάδων Lie και τις διακριτές υποομάδες αυτών, τα δυναμικά συστήματα, τη θεωρία πιθανοτήτων, τη Κ-θεωρία, και άλλες περιοχές των μαθηματικών.

Στην εισαγωγή του βιβλίου του, "Θέματα Γεωμετρικής Θεωρίας Ομάδων", ο Pierre de la Harpe έγραψε: "«Μία από τις προσωπικές μου πεποιθήσεις είναι ότι γοητεία με συμμετρίες και οι ομάδες είναι ένας τρόπος αντιμετώπισης των απογοητεύσεων των περιορισμών της ζωής: θα θέλαμε να αναγνωρίσουμε συμμετρίες που μας επιτρέπουν να αναγνωρίσουμε περισσότερα από αυτά που μπορούμε να δούμε. με αυτή την έννοια η μελέτη της θεωρίας της γεωμετρικής ομάδας είναι ένα μέρος του πολιτισμού, και μου θυμίζει πολλά πράγματα που Georges de Rham εφάρμοσε σε πολλές περιπτώσεις, όπως η διδασκαλία των μαθηματικών, να εκθέσει Στεφάν Μαλαρμέ (Stéphane Mallarmé), ή χαιρετισμό μια φίλο"." (σελίδα 3 ).
Βιλλιανουέβα

Η Βιλλιανουέβα (ισπανικά: Villanueva) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι η Βιλλιανουέβα.
Αστική Περιοχή Ταμπόρα

Η Αστική Περιοχή Ταμπόρα "(Tabora Urban District)", είναι μία από τις επτά περιοχές στην Περιφέρεια Ταμπόρα της Τανζανίας. Αυτή η περιοχή είναι ως επί το πλείστον από την πόλη της Ταμπόρα και τα προάστιά της. Συνορεύει σχεδόν εντελώς με την Περιοχή Ουυούι "(Uyui District)". Έχει ένα μικρό σύνορο προς τα βόρεια με την Περιοχή Νζέγκα "(Nzega District)". Η διοικητική της έδρα, είναι η πόλη της Ταμπόρα.

Σύμφωνα με την Εθνική Απογραφή της Τανζανίας του 2002, ο πληθυσμός της Αστικής Περιοχής Ταμπόρα ήταν 188.808 κάτοικοι. 
Σύμφωνα με την Εθνική Απογραφή της Τανζανίας του 2012, ο πληθυσμός της Αστικής Περιοχής Ταμπόρα ήταν 226.999 κάτοικοι.
Τράπεζα της Εσθονίας

Η Τράπεζα της Εσθονίας (εσθονικά: "Eesti Pank") είναι η κεντρική τράπεζα της Εσθονίας και μέλος της οργάνωσης Ευρωσύστημα των κεντρικών τραπεζών της ζώνης του ευρώ. Η τράπεζα της Εσθονίας ανήκει επίσης στο ευρωπαϊκό σύστημα κεντρικών τραπεζών. Μέχρι το 2010, η τράπεζα εξέδιδε το πρώην εσθονικό νόμισμα, την κορόνα. Ο σημερινός κυβερνήτης της τράπεζας της Εσθονίας είναι ο Άρντο Χάνσον, μέλος της Διευθύνουσας Επιτροπής της Ευρωπαϊκής Κεντρικής Τράπεζας.
Αναδιού

Η Αναδιού είναι κοινότητα της επαρχίας Πάφου στην Κύπρο.
Άρτους Βόλφφορτ

Ο Άρτους Βόλφφορτ (φλαμανδικά: Artus Wolffort, Artus Wolffaert ή Artus Wolffaerts (1581–1641) ήταν Φλαμανδός ζωγράφος, γνωστός κυρίως για τους ιστορικούς του πίνακες, που απεικονίζουν θρησκευτικές και μυθολογικές σκηνές.
Ανάκυκλος το πύρεθρον

Ο Ανάκυκλος το πύρεθρον "(Anacyclus pyrethrum)" ("pellitory", Ισπανικό χαμομήλι ή μαργαρίτα Όρους Άτλας) είναι ένα πολυετές "(perennial)" βότανο όπως χαμομήλι στον οικότοπο και την εμφάνιση. Είναι σε μια διαφορετική οικογένεια "(Asteraceae)" από τα φυτά που είναι γνωστά ως "pellitory"-του-τοίχου "(Parietaria officinalis)" και του απλωτού "pellitory" "(Parietaria judaica)".

Βρίσκεται στη Βόρεια Αφρική, αλλού στη Μεσογειακή περιοχή, στα Ιμαλάια, στη Βόρεια Ινδία και στις Αραβικές χώρες.

Είναι δημοφιλές ως τροφή μπαχαρικού. Προκαλεί θερμότητα, κνησμό και ερυθρότητα όταν εφαρμόζεται στο δέρμα.

Αν και θα μπορούσε κανείς να υποθέσει από το επίθημα πύρεθρου ότι αυτό το φυτό μπορεί να περιέχει πυρεθρίνες, δεν τις περιέχει. Το δεύτερο τμήμα της διωνυμικής ονοματολογίας προέρχεται από την Αρχαία Ελληνική ονομασία για το φυτό, Πύρεθρον, ενώ οι πυρεθρίνες ονομάζονται από το Πύρεθρο, που χρησιμοποιήθηκαν πιο πρόσφατα για τα διάφορα φυτά του γένους Χρυσάνθεμο, μερικά από τα οποία περιέχουν πυρεθρίνες.

Η Αγιουρβέδα (το αρχαίο Ινδικό ιατρική σύστημα) και η Σίντα (το φαρμακευτικό σύστημα από τους Ταμίλ Ναντού, το νότιο κρατίδιο της Ινδίας) έχουν χρήσεις για αυτή τη ρίζα του φυτού και για αιώνες έχει χρησιμοποιηθεί ως φάρμακο. Στα Χίντι λέγεται "Akkal-Kara", στα Μαράθι "Akkal Kadha" και στα Ταμίλ "Akkarakaaram" (அக்கரகாரம்). Ένα λάδι που παρασκευάζεται με μια μέθοδο γνωστή ως λάκκος εξόρυξης (Ταμίλ: குழி எண்ணெய்).

Εκχυλίσματα από Ανάκυκλο το πύρεθρον "(Anacyclus pyrethrum)" έχουν αναβολική δράση στα ποντίκια και επίσης την αύξηση της τεστοστερόνης στα ζωικά μοντέλα.

Η ποικιλία "«depressus»" (μερικές φορές θεωρείται ένα ξεχωριστό είδος, "Anacyclus depressus"), που ονομάζεται χαλί μαργαρίτα ή μαργαρίτα Όρους Άτλας, καλλιεργείται ως διακοσμητικό χαμηλής ύδρευσης και ανθίζων την άνοιξη.
Πανεπιστήμιο του Τάρτου

thumb|250px|Το κύριο κτίριο του πανεπιστημίου
Το πανεπιστήμιο του Τάρτου (, ) είναι πανεπιστήμιο στην πόλη του Τάρτου, Εσθονία. Είναι το εθνικό πανεπιστήμιο της Εσθονίας και το μόνο κλασσικό πανεπιστήμιο στη χώρα, καθώς επίσης είναι το μεγαλύτερο και με μεγαλύτερο γόητρο της χώρας. Ο αριθμός των φοιτητών του πανεπιστημίου είναι σχεδόν 14.000, από τους οποίους πάνω από 800 είναι ξένοι. Η γλώσσα διδασκαλίας στα περισσότερα μαθήματα είναι τα εσθονικά, αλλά με εξαιρέσεις μαθημάτων όπως η σημειωτική, οι εφαρμοσμένες επιστήμες, το τμήμα υπολογιστών και τεχνολογίας της πληροφορίας και το τμήμα ευρωπαϊκών και ρωσικών σπουδών.

Το πανεπιστήμιο εγκαθίδρυσε ο βασιλιάς Γουσταύος Β΄ Αδόλφος της Σουηδίας το 1632, με την ονομασία "Academia Dorpatensis" (Ντόρπαρτ είναι το γερμανικό όνομα του Τάρτου). Οι απαραίτητες προετοιμασίες για τη δημιουργία του πανεπιστημίου στο Ταρτού έγινε από τον τότε κυβερνήτη της Λιβονίας, τον Γιόχαν Σκίτε. Στο πανεπιστήμιο διδάσκονταν φιλοσοφία, νομική, θεολογία και ιατρική. Λόγω πολέμου με τη Ρωσία, η έδρα του πανεπιστημίου μετακινήθηκε στο Τάλιν το 1656 και το 1665 έκλεισε. Λειτούργησε ξανά στο Τάρτου το 1690, με το όνομα "Academia Gustavo-Carolina", αλλά μετακινήθηκε στο Πάρνου το 1699 μέχρι το 1710 και την παράδοση της Σουηδίας στη Ρωσία κατά τον Μεγάλο Βόρειο Πόλεμο. Οι Ρώσοι διατήρησαν το πανεπιστήμιο στο Πάρνου. Το πανεπιστήμιο άνοιξε ξανά στο Τάρτου το 1802, με γλώσσα των μαθημάτων τα γερμανικά. To 1870, οι Εσθονοί φοιτητές του πανεπιστημίου άρχισαν να οργανώνονται. Η σημαία της Φοιτητικής Οργάνωσης του Πανεπιστήμιο του Τάρτου το 1884 αποτέλεσε αργότερα τη σημαία της Εσθονίας. Κατά τη διάρκεια του Α΄ Παγκοσμίου Πολέμου η ακαδημαϊκή ζωή αναστατώθηκε, μέχρι το πανεπιστήμιο έκλεισε την άνοιξη του 1918. Την 1η Δεκεμβρίου 1919 το πανεπιστήμιο άνοιξε ξανά, αυτή τη φορά στη Δημοκρατία της Εσθονίας. Την σοβιετική περίοδο (1944-1989), το πανεπιστήμιο λεγόταν Κρατικό Πανεπιστήμιο του Τάρτου. Μετά τη διάλυση της Σοβιετικής Ένωσης, το πανεπιστήμιο έγινε ξανά το κύριο πανεπιστήμιο της Εσθονίας.

Σύμφωνα με την παγκόσμια κατάταξη των πανεπιστημίων από το QS, το πανεπιστήμιο ήταν 400ο στον κόσμο και το καλύτερα βαθμολογημένο πανεπιστήμιο σε χώρα της Βαλτικής. Επίσης, κατετάγη 4ο στην περιοχή της αναδυόμενης Ευρώπης και της κεντρικής Ασίας. Η παγκόσμια ταξινόμηση πανεπιστημίων Times Higher Education τοποθέτησε το πανεπιστήμιο στις θέσεις 351-400 ανάμεσα σε όλα τα πανεπιστήμια παγκοσμίως. Επίσης, είναι το μόνο πανεπιστήμιο από χώρα της Βαλτικής που έχει τοποθετηθεί στα κορυφαία 200 πανεπιστήμια της Ευρώπης.

Το κύριο κτίριο του πανεπιστημίου, κτισμένο το 1805-9 σε νεοκλασικό ρυθμό, στεγάζει το μουσείο τέχνης του πανεπιστημίου. Στη θολωτή εκκλησία του λόφου Τόομε στεγάζεται το μουσείο για την ιστορία του πανεπιστημίου.
Περιοχή Ουλάνγκα

Η Περιοχή Ουλάνγκα "(Ulanga District)" (Περιοχή Μαχένγκε ή Επαρχία Μαχένγκε ["Mahenge District"])) είναι μία από τις έξι επαρχίες στην Περιφέρεια Μορογκόρο της Τανζανίας. Η διοικητική έδρα της περιοχής ευρίσκεται στο Μαχένγκε "(Mahenge)".

Καλύπτει επιφάνεια 23.681 τ.χλμ., από τα οποία 4.927 τ.χλμ. είναι προστατευόμενα δάση. Η Επαρχία Ουλάνγκα "(Ulanga District)", συνορεύει βόρεια και δυτικά με την Περιοχή Κιλομπέρο "(Kilombero District)", ανατολικά με την Περιφέρεια Λίντι "(Lindi Region)" και στα νότια από την Περιφέρεια Ρουβούμα "(Ruvuma Region)".
Αν ντε Ζουαγιέζ

Ο Αν ντε Ζουαγιέζ, ο σημαντικότερος εκ των εκπροσώπων του Οίκου ντε Ζουαγιέζ, βαρόνος του Αρκ, κληρονομικός βαρόνος του Λανγκντόκ, υποκόμης και μετέπειτα δούκας του Ζουαγιέζ, γνωστός ως "Ζουαγιέζ", γεννηθείς το 1560, (η οικογένειά του εγκαταστάθηκε το 1552 στο κάστρο του Κουιζά) και φονευθείς στις 20 Οκτωβρίου 1587, κατά την διάρκεια της μάχης του Κουτράς (Ζιρόντ), ήταν Γάλλος στρατιωτικός του 16ου αιώνα. Ναύαρχος της Γαλλίας, ήταν ένας εκ των μινιόν του Βασιλέα Ερρίκου Γ΄.
Μάνφρεντ Βίνκελχοκ

Ο Μάνφρεντ Βίνκελχοκ ("Manfred Winkelhock", 6 Οκτωβρίου 1951 - 12 Αυγούστου 1985) ήταν Γερμανός οδηγός αγώνων. Ήταν αδερφός του οδηγού αγώνων μοτοκρός Γιόαχιμ Βίνκεχοκ και πατέρας του Μάρκους Βίνκελχοκ ο οποίος συμετείχε στη Φόρμουλα 1 σε ένα μόνο αγώνα, στο Γκραν Πρι Ευρώπης τη σεζόν 2007.
Ρενέ Κρεβέλ

Ο Ρενέ Κρεβέλ ήταν Γάλλος συγγραφέας και ποιητής με ενεργή δράση στο καλλιτεχνικό κίνημα του υπερρεαλισμού. Γεννήθηκε και πέθανε στο Παρίσι (1900-1935). Τα έργα του αντανακλούν ένα "«πνεύμα κατατρεγμένο από την αδυναμία εξέγερσης που δεν εφησυχάζει παρά μόνο στο σαδισμό και τη βία ενώ η τρέλα, αληθινή ή επίπλαστη, αποτελεί υπέρτατη έκφραση διαμαρτυρίας»_!_!.
Μάρτι Κουουζέλα

Ο Μάρτι Κουουζέλα (γεννημένος στις 9 Οκτωβρίου 1945 στο Ροβανιέμι) είναι Φινλανδός προπονητής ποδοσφαίρου και πρώην μέσος.

Ο Κουουζέλα είχε σχετικά επιτυχημένη καριέρα ως παίκτης στην Φινλανδία. Ως προπονητής, κατέκτησε το Πρωτάθλημα Φινλανδίας το 1981 και το 1990 με την ΧΓΚ Ελσίνκι. Διετέλεσε ομοσπονδιακός τεχνικός της Εθνικής Φινλανδίας από το 1982 έως το 1987, οδηγώντας την ομάδα σχεδόν ως την πρόκριση στην τελική φάση του Παγκοσμίου Κυπέλλου του 1986.

Ο Κουουζέλα εργάστηκε επίσης ως προπονητής στο Βέλγιο, την Ελλάδα, την Κύπρο, την Δανία και την Ουγγαρία. Οδήγησε την Χόνβεντ Βουδαπέστης στην κατάκτηση του ουγγρικού πρωταθλήματος το 1993. 

Επί ελληνικού εδάφους εργάστηκε για πρώτη φορά για την Προοδευτική τη σεζόν 1994-95 στη Β' Εθνική και το 1998 (καλοκαίρι μέχρι Οκτώβρη του 1998 που λύθηκε κοινή συναινέσει η συνεργασία του) στην Α' Εθνική. Στην Ελλάδα επέστρεψε ξανά τον Φεβρουάριο του 2001 και ανέλαβε την τεχνική ηγεσία του Πανιωνίου, για το υπόλοιπο της σεζόν 2000-01, παραμένωντας μέχρι και τον Αύγουστο του ίδιου έτους. Επίσης, στην Ελλάδα ήρθε ξανά το καλοκαίρι 2005 και ανέλαβε προπονητής του Άρη Θεσσαλονίκης, όπου εργάστηκε μέχρι τον Οκτώβρη του ίδιου έτος, όποτε και λύθηκε η συνεργασία του. 

Στις 15 Ιανουαρίου 2008, η ΤΠΣ γνωστοποίησε την ανάληψη της τεχνικής της ηγεσίας από τον Κουουζέλα. Ανέλαβε την τεχνική ηγεσία της ΤΠΣ, καθώς ο προηγούμενος προπονητής, Μίξου Πάατελαϊνεν εγκατέλειψε τον σύλλογο, προκειμένου να αναλάβει χρέη προπονητή της Χιμπέρνιαν ΦΚ στην Σκωτίας. Ο Κουουζέλα απολύθηκε τον Σεπτέμβριο του 2008, λίγες μόνο εβδομάδες πριν από το τέλος της σεζόν. Ο Κουουζέλα εργάζεται επίσης και ως ειδικός σχολιαστής για λογαριασμό του Yle.
Περιοχή Μβομέρο

Η Περιοχή Μβομέρο "(Mvomero District)", είναι μία από τις έξι περιοχές στην Περιφέρεια Μορογκόρο "(Morogoro Region)" της Τανζανίας. Συνορεύει στα βόρεια με την Περιφέρεια Τάνγκα "(Tanga Region)", βορειοανατολικά από την Περιφέρεια Πουάνι "(Pwani Region)", ανατολικά και νοτιοανατολικά με την Αγροτική Περιοχή Μορογκόρο "(Morogoro Rural District)" και Αστική Περιοχή Μορογκόρο "(Morogoro Urban District)" και δυτικά από την Περιοχή Κιλόσα "(Kilosa District)".

Σύμφωνα με την Εθνική Απογραφή Τανζανίας του 2002, ο πληθυσμός στην Επαρχία Μβομέρο "(Mvomero District)", ήταν 260.525 άτομα.
Ιωάννης Λεοντόπουλος

Ο Ιωάννης Λεοντόπουλος ο εκ Μυριοφύτου (1765 - 1828) ήταν Έλληνας λόγιος και συγγραφέας από την Ανατολική Θράκη.
Παρί Σεν Ζερμέν Χαντμπόλ

Η Παρί Σεν Ζερμέν Χαντμπόλ (γαλλικά: "Paris Saint-Germain Handball") είναι σύλλογος χειροσφαίρισης με έδρα το Παρίσι της Γαλλίας. Διεξάγει τους εντός έδρας αγώνες της στο Σταντ Πιερ ντε Κουμπερντέν, χωρητικότητας 4.016 θεατών. Από το 2012, αποτελεί τμήμα της Παρί Σεν Ζερμέν.
ΧΣΦ Αμβούργο

Η ΧΣΦ Αμβούργο (γερμανικά: "HSV Hamburg") είναι σύλλογος χειροσφαίρισης με έδρα το Αμβούργο της Γερμανίας. Προήλθε από τη συνένωση των τμημάτων χειροσφαίρισης των ΦφΛ Μπαντ Σβάρταου και τη ΧΣΦ Λίμπεκ, το 1999. Το 2002 η έδρα της μεταφέρθηκε στο Αμβούργο, προκειμένου να αναπτυχθεί και να μετονομαστεί. Μετά τη μετεγκατάσταση παρουσιάστηκαν οικονομικά προβλήματα με αποτέλεσμα η ομάδα να μη διαθέτει πλέον άδεια συμμετοχής στην πρώτη κατηγορία. Με την επένδυση του νέου προέδρου Αντρέα Ρούντολφ το 2005, ο σύλλογος ήταν σε θέση να επικεντρωθεί και πάλι στο καθαρά αγωνιστικό κομμάτι.

Η ΧΣΦ Αμβούργο δεν αποτελούσε τμήμα του Αμβούργου ΣΦ, είχε μόνο το δικαίωμα να χρησιμοποιεί το λογότυπό της και τα αρχικά της για λόγους δημοσιότητας. Στις 20 Ιανουαρίου του 2016 η άδειά της αφαιρέθηκε λόγω παραβιάσεων. Για την περίοδο 2016–17, ο σύλλογος δεν είχε δικαίωμα συμμετοχής στην πρώτη ή τη δεύτερη κατηγορία. Ως αποτέλεσμα η ομάδα δήλωσε σημμετοχή στην τρίτη κατηγορία, στο βορρά.
Λεβαλουά Μετροπολιτάν

Η Λεβαλουά Μετροπολιτάν (γαλλικά: "Levallois Metropolitans") είναι επαγγελματική ομάδα καλαθοσφαίρισης με έδρα το Παρίσι της Γαλλίας. Ιδρύθηκε το 2007, έπειτα από τη συγχώνευση της «Παρί Μπασκέτ Ρασίνγκ» από την πόλη του Παρισιού με τη «Λεβαλουά Σπορτίνγκ Κλαμπ Μπασκέτ» από το Λεβαλουά-Περρέ του Ω-ντε-Σεν. Ο σύλλογος παρέμεινε στο Λεβαλουά-Περρέ και αγωνίζεται στις έδρες των ομάδων από τις οποίες προήλθε.

Η «Παρί Λεβαλουά» ξεκίνησε την πορεία της από το κορυφαίο πρωτάθλημα της Προ Α, όμως την περίοδο 2007–08 υποβιβάστηκε στο αμέσως επόμενο πρωτάθλημα της Προ Β, καθώς τερμάτησε στη 15η και προ τελευταία θέση της βαθμολογίας. Με την πρώτη ευκαιρία, την αμέσως επόμενη περίοδο 2008–09 η ομάδα προβιβάστηκε και πάλι στο πρωτάθλημα της Προ Α. Στις 5 Ιουλίου 2017 μετονομάστηκε σε «Λεβαλουά Μετροπολιτάν».
Στρασμπούρ Ιλκίρχ-Γκραφενσταντέν Μπασκέτ

Η Στρασμπούρ Ιλκίρχ-Γκραφενσταντέν Μπασκέτ ("Strasbourg Illkirch-Graffenstaden Basket", SIG), γνωστή ως Στρασμπούρ, είναι επαγγελματική ομάδα καλαθοσφαίρισης με έδρα το Στρασβούργο της Γαλλίας, με έτος ίδρυσης το 1929. Διεξάγει τους εντός έδρας αγώνες της στο Ρενούς Σπορ, χωρητικότητας 6.200 θεατών.
ΜΚ Ανδόρρα

Η ΜΚ Ανδόρρα (καταλανικά: "BC Andorra") είναι επαγγελματική ομάδα καλαθοσφαίρισης με έδρα την Ανδόρρα λα Βέλια της Ανδόρρας. Ιδρύθηκε το 1970 και μετέχει στις διοργανώσεις της Ισπανίας.
Πανενθεϊσμός

Πανενθεϊσμός είναι η πεποίθηση κατά την οποία ο Θεός και ο κόσμος δεν ταυτίζονται, αλλά το καθετί περιέχεται στο Θεό, χωρίς όμως η θεία ουσία να εξαντλείται μέσα στον κόσμο. Δεν πρέπει να συγχέεται με τον πανθεϊσμό , σύμφωνα με τον οποίο το θείο στοιχείο και ο κόσμος ταυτίζονται. Στον πανθεϊσμό, ο κόσμος και οτιδήποτε αυτός περιλαμβάνει ισοδυναμεί με το θείο, ενώ στον πανενθεϊσμό ο κόσμος και το θείο δεν είναι οντολογικά ισοδύναμα. Ο Θεός θεωρείται η ψυχή του σύμπαντος, το καθολικό πνεύμα που είναι πανταχού παρόν, πάντοτε, σε κάθε τι και στον καθένα, ένας Θεός χωρίς ανθρώπινη μορφή και χωρίς φύλο. Ορισμένες εκδόσεις της θεωρίας υποστηρίζουν ότι ο κόσμος δεν είναι τίποτε περισσότερο από μια ενσάρκωση του θεού. Μεγάλο μέρος της ινδουιστικής φιλοσοφίας χαρακτηρίζεται έντονα από πανενθεϊσμό και πανθεϊσμό. Ο όρος εισήχθη από το Γερμανό φιλόσοφο Karl Krause το 1828, για να διαφοροποιήσει τις ιδέες του Georg Wilhelm Friedrich Hegel (1770-1831) και του Friedrich Wilhelm Joseph Schelling (1775-1854) , για τη σχέση του Θεού με το σύμπαν, με τον πανθεϊσμό του Baruch Spinoza.
Ελ Ρεαλέχο

Το Ελ Ρεαλέχο (ισπανικά: El Realejo, προφορά: "Ελ ΡΡεαλέχο") είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Ελ Ρεαλέχο.
Ποσολτέγα

Η Ποσολτέγα (ισπανικά: Posoltega) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι η Ποσολτέγα.
Κορίντο

Το Κορίντο (ισπανικά: Corinto) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Κορίντο.
Πουέρτο Μορασάν

Το Πουέρτο Μορασάν (ισπανικά: Puerto Morazán) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Πουέρτο Μορασάν.
Μπέρναρντ Χιλ

O Μπέρναρντ Χιλ (αγγλικά: "Bernard Hill", 17 Δεκεμβρίου 1944 -) είναι Άγγλος ηθοποιός του κινηματογράφου, του θεάτρου και της τηλεόρασης. Έγινε ευρέως γνωστός, στον ρόλο του ως Yosser Hughes, σε μία βρετανική σειρά του 1982, "Boys from the Blackstuff". Πιο πρόσφατη επιτυχία του έγινε και στο "Wolf Hall", του BBC 2. Αξιομνημόνευτοι είναι και οι ρόλοι του σε δύο blockbuster ταινίες, ως Έντουαρντ Σμιθ, στο "Τιτανικός" (1997), αλλά και ως Théoden, στην τριλογία "Ο Άρχοντας των Δαχτυλιδιών" (2001-03).
Σαν Χουάν δε Σίνκο Πίνος

Το Σαν Χουάν δε Σίνκο Πίνος (ισπανικά: San Juan de Cinco Pinos) ή Σίνκο Πίνος είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Σαν Χουάν δε Σίνκο Πίνος.
Σαν Φρανσίσκο δελ Νόρτε

Το Σαν Φρανσίσκο δελ Νόρτε (ισπανικά: San Francisco del Norte) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Σαν Φρανσίσκο δελ Νόρτε.
Σάντο Τομάς δελ Νόρτε

Το Σάντο Τομάς δελ Νόρτε (ισπανικά: Santo Tomás del Norte) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Σάντο Τομάς δελ Νόρτε.
Εκκλησίες της Ειρήνης

Οι Εκκλησίες της Ειρήνης (, ) στο Γιάβορ, το Γκλόγκουφ και τη Σβίντνιτσα στη Σιλεσία πήραν το όνομά τους από τη συνθήκη της Βεστφαλίας το 1648. Η συνθήκη επέτρεπε τους Λουθηρανούς στα ρωμαιοκαθολικά τμήματα της Σιλεσίας, τότε τμήμα της Αυτοκρατορίας των Αψβούργων, οι οποίοι απαγορευόταν να ασκήσουν τη θρησκεία τους κατά τη διάρκεια του Τριακονταετή Πολέμου, να χτίσουν τρεις εκκλησίες από ξύλο, πηλό και άχυρο ή άλλο μη ανθεκτικό υλικό έξω από τα τείχη των πόλεων, οι οποίες τότε αποτελούσαν δουκάτα, χωρίς κωδωνοστάσια και καμπάνες. Ο χρόνος κατασκευής ήταν περιορισμένος στον ένα χρόνο.

Παρά του φυσικούς και πολιτικούς περιορισμούς, οι τρεις αυτές εκκλησίες έγιναν τα μεγαλύτερα θρησκευτικά κτίρια με πλαίσιο από ξύλο στην Ευρώπη με τη χρήση πρωτοπόρων λύσεων στην κατασκευή και στον σχεδιασμό τους. Η εκκλησία στο Γιαβόρ, αφιερωμένη στο Άγιο Πνεύμα, έχει μήκος 43,4 μέτρα, πλάτος 14 και ύψος 15,7 και μπορεί να χωρέσει 5.500 πιστούς. Κατασκευάστηκε από τον αρχιτέκτονα Άλμπερχτ φον Σέμπις (1610-1688) από το Βρότσλαβ (τότε γερμανικό Μπρεσλάου) και ολοκληρώθηκε ένα χρόνο αργότερα, το 1655. Οι δύο πίνακες στο εσωτερικό της φιλοτεχνήθηκαν από τον Γκέοργκ Φλέγκελ τη περίοδο 1671-1681. Το τέμπλο, έργο του Μάρτιν Σνάιντερ, χρονολογείται από το 1672. Το αυθεντικό εκκλησιαστικό όργανο, από τη Λεγκνίτσα (τότε Λίγκνιτς), κατασκευασμένο το 1664, αντικαταστάθηκε το 1855-56.

Σώζεται επίσης άλλη μία εκκλησία, στη Σβίντνιτσα, αφιερωμένη στην Αγία Τριάδα, η οποία έχει χωρητικότητα 7.500 ατόμων. Στο εσωτερικό της βρίσκεται εντυπωσιακό ξυλόγλυπτο μπαρόκ τέμπλο του 18ου αιώνα και ο άμβωνας, της ίδιας περιόδου, με ένα άγγελο στην κορυφή του με μια τρομπέτα, να αναγγέλλει τη δευτέρα παρουσία. Η οροφή της εκκλησίας είναι διακοσμημένη με τοιχογραφίες. Το εκκλησιαστικό όργανο του 17ου αιώνα είναι διακοσμημένο με αγγέλους, ενώ στην εκκλησία υπάρχουν και μικρότερα όργανα. Η τρίτη ίδια εκκλησία, στο Γκλόγκουφ (τότε Γκλογκάου), καταστράφηκε από πυρκαγιά το 1758.

Το 2001, μετά την ανακαίνισή τους, οι δύο εναπομείνασες εκκλησίες ανακηρύχθηκαν μνημείο παγκόσμιας κληρονομιάς από την UNESCO, λόγω του μεγέθους, των τεχνικών που χρησιμοποιήθηκαν στην κατασκευή τους και το πολιτικό πλαίσιο που συνοδεύει την κατασκευή, ως πράξη θρησκευτικής ανοχής από τους Αψβούργους της Αυστρίας.
Συμμαχία Πολιτών

Η Συμμαχία Πολιτών ήταν κυπριακό πολιτικό κόμμα, που ιδρύθηκε το 2013 και διαλύθηκε το 2021. Ιδρυτής και πρόεδρος του κόμματος ήταν ο Γιώργος Λιλλήκας. Το κόμμα εκπροσωπήθηκε στη Βουλή των Αντιπροσώπων την περίοδο 2016-2021. Η Συμμαχία Πολιτών ήταν μέλος του Ευρωπαϊκού Δημοκρατικού Κόμματος. Το 2021 ενσωματώθηκε στο Κίνημα Σοσιαλδημοκρατών-Ε.Δ.Ε.Κ..
Βάβελ

thumb|250px|Άποψη του Βάβελ
thumb|250px|Το κάστρο του Βάβελ και ο καθεδρικός της Κρακοβίας
Το Βάβελ (πολωνικά: Wawel) είναι οχυρωμένο αρχιτεκτονικό σύμπλεγμα που ανεγέρθη στο πέρασμα αρκετών αιώνων στην κορυφή του ακρωτηρίου από ασβεστόλιθο στην αριστερή όχθη του Βιστούλα στην Κρακοβία, Πολωνία, σε υψόμετρο 228 μέτρων. Το αρχιτεκτονικό σύμπλεγμα αποτελείται από διάφορα κτίρια και οχυρώσεις. Τα μεγαλύτερα και καλύτερα γνωστά από αυτά είναι το βασιλικό κάστρο και το Καθεδρικός Ναός της Κρακοβίας (η βασιλική των αγίων Στανισλάβος και Βάκλαβ). Μερικά από τα παλαιότερα πέτρινα κτίρια του Βάβελ, όπως η ροτόντα της Παρθένου Μαρίας, χρονολογούνται από το 960 μ.Χ. Υπάρχουν επίσης και ξύλινες κατασκευές οι οποίες χρονολογούνται από τον 9ο αιώνα. 

Το κάστρο Βάβελ είναι μέρος μεγάλης σημασίας για τους Πολωνούς. Αρχικά έγινε κέντρο πολιτικής εξουσίας στο τέλος της πρώτης χιλιετίας μ.Χ. και τον 9ο αιώνα, οι φυλή των Βισλάνι οχύρωσε το κάστρο. Ο πρώτος ιστορικός ηγέτης της Πολωνίας, ο Μιέσκο Α΄ της Πολωνίας (π. 965-992) της δυναστείας Πιαστ και ο διάδοχός του, Βολεσλάος Α΄ ο Γενναίος (Bolesław I Chrobry, 992-1025) και Μιέσκο Β΄ της Πολωνίας (1025-1034) επέλεξαν το Βάβελ για βασιλική κατοικία. Εκείνη τη περίοδο, το Βάβελ έγινε ένα από τα κύρια χριστιανική κέντρα της Πολωνίας. Τα πρώτα ρομανικά κτίρια ανεγέρθηκαν περίπου το 1000, μαζί με πέτρινο καθεδρικό, ο οποίος λειτουργούσε ως έδρα της επισκοπής της Κρακοβίας. Από την βασιλεία του Καζιμήρου (1034-1058), το Βάβελ είχε γίνει το κυρίαρχο πολιτικό και διοικητικό κέντρο του πολωνικού κράτους.

Μέχρι το 1611, το Βάβελ ήταν η επίσημη έδρα των Πολωνών μοναρχών, καθώς η Κρακοβία ήταν πρωτεύουσα της Πολωνίας από το 1038 μέχρι το 1569 και στη Πολωνο-Λιθουανική Κοινοπολιτεία από το 1569 μέχρι το 1596. Ο καθεδρικός του Βάβελ ήταν ο τόπος στέψης των βασιλέων της Πολωνίας, καθώς και τόπος ταφής, με το ναό να αποτελεί το μαυσωλείο τους. Αργότερα, έγινε το εθνικό πάνθεον.

Μετά τη δημιουργία της Δημοκρατίας της Πολωνίας το 1918, το Βάβελ ήταν η κατοικία του προέδρου της Πολωνίας και μουσείο. Μετά την εισβολή στην Πολωνία στην αρχή του Β΄ Παγκοσμίου Πολέμου, η Κρακοβία έγινε η έδρα της Γερμανικής Γενικής Διοίκησης και το Βάβελ η κατοικία του γενικού κυβερνήτη των Ναζί, του Χανς Φρανκ, αλλά τα περισσότερα πολύτιμα αντικείμενα του Βάβελ είχαν φυγαδευτεί. Μετά τη λήξη των εχθροπραξιών, το Βάβελ αποκαταστάθηκε και μετατράπηκε σε εθνικό μουσείο.
Τιγράνης ο Μέγας

Ο Τιγράνης Β΄ (αρμενικά: Տիգրան Մեծ, ) (140-55 π.Χ.), πιο γνωστός ως Τιγράνης ο Μέγας, ήταν βασιλείας της Αρμενίας, υπό την ηγεσία του οποίου η Αρμενία έγινε για να μικρό χρονικό διάστημα το ισχυρότερο κράτος στα ανατολικά της Ρωμαϊκής Αυτοκρατορίας. Μετά τις νίκες του ενάντια στην Παρθική Αυτοκρατορία και την Αυτοκρατορία των Σελευκιδών, η Αρμενία επεκτάθηκε πέρα από τα παραδοσιακά όριά της, και εκτεινόταν από την Μεσόγειο μέχρι την Κασπία Θάλασσα, και γι'αυτό τον λόγο έλαβε τον τίτλο του Μεγάλου Βασιλιά, ενώ αντιμετώπισε και τη Ρωμαϊκή Δημοκρατία. Ο Τιγράνης ήταν μέλος του βασιλικού οίκου των Αρταξιαδών.
Περιοχή Γκαΐρο

Η Περιοχή Γκαΐρο "(Gairo District)" είναι μία από τις επτά περιοχές της Περιφέρειας Μορογκόρο της Τανζανίας. Βρίσκεται στη βορειοδυτική γωνία της Περιφέρειας Μορογκόρο. Η διοικητική της έδρα είναι στην πόλη Γκαΐρο "(Gairo)".
Αναρίτα

Η Αναρίτα είναι κοινότητα της επαρχίας Πάφου στην Κύπρο.
Το Πνεύμα της Θλίψεως

Το Πνεύμα της Θλίψεως είναι αλληγορικός πίνακας του Νικολάου Γύζη.
Τάκης Σπετσιώτης

Ο Τάκης Σπετσιώτης είναι Έλληνας συγγραφέας και σκηνοθέτης.

Γεννήθηκε το 1954 στον Πειραιά και μεγάλωσε στην Ερμιόνη, απ' όπου και έφυγε το 1971. Έχει σκηνοθετήσει ταινίες μικρού και μεγάλου μήκους και έχει συγγράψει μυθιστορήματα. Η ταινία "Μετέωρο και σκιά" με θέμα τη ζωή του Ναπολέοντα Λαπαθιώτη απέσπασε το 1985 το Α΄ Κρατικό Βραβείο Καλύτερης Ταινίας.
Αγοραίος Κολωνός

Ο Αγοραίος Κολωνός (, σημαίνει "«ο λόφος δίπλα από την Αγορά»"), βρίσκεται νότια και παραπλεύρως στο λόφο του Ναού του Ηφαίστου, που χρησιμοποιούνταν ως σημείο συνάντησης των Αθηναίων τεχνιτών.
Λαβάς

Λαβάς σερβιρισμένο στο [[Ερεβάν]], [[Αρμενία]].
Το λαβάς (αρμενικά: լավաշ, αζερικά και ; κουρδικά: nanê loş; φαρσί: لواش) είναι μαλακό, λεπτό, επίπεδο ψωμί χωρίς διογκωτικά, το οποίο παρασκευάζεται στον παραδοσιακό φούρνο, το ταντόρ. Το λαβάς καταναλώνεται σε όλη την Καυκασία, τη δυτική Ασία και στις περιοχές γύρω από την Κασπία Θάλασσα. Το λαβάς είναι ο πιο διαδεδομένος τύπος ψωμιού στην Αρμενία, το Αζερμπαϊτζάν, την Τουρκία και το Ιράν. Συχνά αναφέρεται ως αρμενικό λαβάς.

Οι περισσότεροι ειδικοί στο φαγητό θεωρούν ότι το λαβάς προέρχεται από την Αρμενία, ενώ άλλοι αναφέρουν ότι πιθανότατα προέρχεται από τη Μέση Ανατολή. Ο Πίτερ Ράινχαρτ αναφέρεται ότι το λαβάς συχνά αποκαλείται αρμενικό επίπεδο ψωμί, όμως έχει ιρανικές ρίζες και καταναλώνεται σε όλη τη Μέση Ανατολή και τον κόσμο. Ο Ρατς Μαρτιροσιάν συνέδεσε διστακτικά το αρμενικό լավաշ lavaš, με τις προφορικές μορφές լափ lapʿ, լուփ lupʿ, լովազ lovaz, οι οποίες σημαίνουν επίπεδος ή πλατύς από χέρι. Άλλες ετυμολογίες περιλαμβάνουν τις լափուկ lapʿuk, լեփուկ lepʿuk, επίπεδη πέτρα, լավազ lavaz, πολύ λεπτός και υποθέτει ότι προέρχεται από τη πρωτοαρμενική λέξη λάου-, η οποία σημαίνει, επίπεδος, γεγονός που θεωρείται σημειολογικά πιθανό, καθώς το ψωμί είναι επίπεδο και λεπτό.

Το λαβάς προετοιμάζεται από απλό ζυμάρι από αλεύρι σίτου και νερού, το οποίο πλάθεται σε σφαίρες, οι οποίες στη συνέχεια απλώνονται σε λεπτά στρώματα. Το ζυμάρι στη συνέχεια απλώνεται πάνω σε οβάλ επιφάνεια. Στη συνέχεια το ζυμάρι τοποθετείται στα τοιχώματα του ταντόρ, παραδοσιακού κωνικού πήλινου φούρνου. Μετά από μισό με ένα λεπτό, το ψωμί απομακρύνεται από το φούρνο. Μπορεί να αποθηκευτεί μέχρι έξι μήνες. Το λαβάς σερβίρεται με τυρί, λαχανικά ή κρέας. Επίσης, έχει τελετουργικό ρόλο στο γάμο, όταν τοποθετείται στους ώμους των νιόπαντρων για να φέρει γονιμότητα και ευημερία.

Το 2014, το «Λαβάς, η προετοιμασία, η σημασία και η εμφάνιση του παραδοσιακού ψωμιού ως έκφραση του πολιτισμού της Αρμενίας» εντάχθηκε στον αντιπροσωπευτικό κατάλογο της άυλης πολιτιστικής κληρονομιάς της ανθρωπότητας.
Λιθουανική Ποδοσφαιρική Ομοσπονδία

Η Λιθουανική Ποδοσφαιρική Ομοσπονδία (λιθουανικά: Lietuvos futbolo federacija, LFF) είναι το όργανο διοίκησης του ποδοσφαίρου στη Λιθουανία. Εδρεύει στο Βίλνιους και είναι μέλος της UEFA. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λιθουανίας.
Φιλαρμονική Ορχήστρα του Ελσίνκι

Η Φιλαρμονική Ορχήστρα του Ελσίνκι (, ) είναι μια ορχήστρα που εδρεύει στο Ελσίνκι,της Φινλανδία. Πρωταρχικός συναυλιακός του χώρος είναι το Μουσικό Κέντρο του Ελσίνκι (Helsingin Musiikkitalo).

Στα 1882, με την υποστήριξη δύο πλούσιων επιχειρηματιών, ο Ρόμπερτ Καγιάνους (Robert Kajanus) ίδρυσε την Ορχήστρα της Φιλαρμονικής Εταιρίας του Ελσίνκι (Helsingin filharmonisen seuran orkesteri) και υπήρξε ο βασικός ενορχηστρωτής του για 50 χρόνια. Ήταν η πρώτη μόνιμη ορχήστρα των Νορδικών χωρών. Στα 1914, συγχωνεύτηκε με το ανταγωνιστικό τότε σχήμα, τη Συμφωνική Ορχήστρα του Ελσίνκι (Helsingin kaupunginorkester), αποκτώντας έτσι το σημερινό όνομα του. Μέχρι και το 1962, λειτούργησε κι ως ορχήστρα για την Εθνική Όπερα της Φινλανδίας (Suomen Kansallisooppera).

Ο Λέιφ Σέγκερσταμ (Leif Segerstam) ήταν βασικός ενορχηστρωτής της ορχήστρας από το 1995 έως και το 2007, και τώρα είναι επίτιμος ενορχηστρωτής. Ο Γιόν Στόργκαρντς (John Storgårds) έγινε ο κύριος έκτακτος ενορχηστρωτής της ορχήστρας το 2003, και ανέλαβε τη βασική ενορχήστρωση της ορχήστρας το φθινόπωρο του 2008, με ένα εισαγωγικό συμβόλαιο 4 ετών. Ακολουθώντας μια αρχική ανανέωση του συμβολαίου του για το 2014, τον Οκτώβριο του 2013, η ορχήστρα ανακοίνωσε μια επιπρόσθετη επέκταση του συμβολαίου του Στόργκαρντς μέσα στο Δεκέμβριο του 2015, τότε περίπου  που θα έπρεπε να απέλθει από τη θέση του βασικού ενορχηστρωτή της ορχήστρας. Τον Σεπτέμβριο του 2014, η ορχήστρα ανακοίνωσε τον διορισμό της Σουσάνα Μάλκι (Susanna Mälkki) ως τον επόμενο βασικό της ενορχηστρωτή, αρχής γενομένης από το φθινόπωρο του 2016, με ένα εισαγωγικό συμβόλαιο 3 ετών. Πρόκειται για τη πρώτη γυναίκα ενορχηστρωτή που διορίζεται στο συγκεκριμένο πόστο στην ιστορία της ορχήστρας.

Η ορχήστρα έχει ηχογραφηθεί για εμπορικούς σκοπούς για δισκογραφικές εταιρείες όπως η Ondine κι η Finlandia, καθώς και επιμέρους για εταιρείες όπως η EMI, η Warner και η  Deutsche Grammophon. Το Νοέμβριο του 2011, η ορχήστρα ήταν το πρώτο σύνολο που παρουσίασε εκτεθημένα προσχέδια της Συμφωνίας Νο. 8 του Γιαν Σιμπέλιους.
Τόμας Ρόμπερτ Μάλθους

Ο Αιδεσιμότατος Τόμας Ρόμπερτ Μάλθους (αγγλικά: "Thomas Robert Malthus", 13 Φεβρουαρίου 1766 - 29 Δεκεμβρίου 1834) ήταν Άγγλος κληρικός και λόγιος, που ασχολήθηκε στον τομέα της πολιτικής οικονομίας και της δημογραφίας. Ο ίδιος ο Μάλθους, χρησιμοποιούσε, κυρίως, το μεσαίο του όνομα, Ρόμπερτ.

Στο βιβλίο του, "Δοκίμιο για την Αρχή του Πληθυσμού", υποστήριξε ότι αργά ή γρήγορα ο πληθυσμός θα μειωνόταν από τον λιμό και τις αρρώστιες, το οποίο οδήγησε στο γνωστό ως Μαλθουσιανή καταστροφή. Έγραψε, σε αντίθεση με την κοινή γνώμη που επικρατούσε στην Ευρώπη, τον 18ο αιώνα, ότι οι άνθρωποι και η κοινωνία είναι δυνατόν να βελτιωθούν, ώστε να αγγίξουν την τελειότητα. Συμπληρώνοντας ότι η αύξηση του πληθυσμού, λειτουργεί ανασταλτικά στην πρόοδο μίας ουτοπικής κοινωνίας: "Η δύναμη του πληθυσμού είναι πολύ μεγαλύτερη, από αυτήν που μπορεί να συντηρήσει η γη".

Ο Μάλθους, θεωρούσε ότι τα φτωχότερα στρώματα, καλό ήταν να παντρεύονται σε μεγάλη ηλικία, ώστε να περιορίζεται η σεξουαλική του δραστηριότητα, το οποίο θα οδηγούσε σε λιγότερους απογόνους και, κατ' επέκταση, σε μείωση του πληθυσμού. Αν και παραδόξως το όνομά του συνδέθηκε με την αντισύλληψη, εκείνος την απέρριπτε ως ανίερη και ότι η λύση στο πρόβλημα ήταν η απόχη από το σεξ. Επίσης, ήταν πολέμιος της αυτοϊκανοποίησης, καταρχήν γιατί το απαγόρευε ρητά η Βίβλος και κατά τον ίδιο, η δραστηριότητα αυτή οδηγεί σε διανοητική καθυστέρηση και τύφλωση.
Βωμός Διός Αγοραίου

μικρογραφία|Ο Βωμός Διός Αγοραίου, το 2008
Ο Βωμός Διός Αγοραίου (σημαίνει ο Δίας της Αγοράς) είναι βωμός του 4ου αιώνα π.Χ. στο βορειοδυτικό τμήμα της Αρχαίας Αγοράς της Αθήνας, ο οποίος είναι κατασκευασμένος από λευκό μάρμαρο, βάθους 9 μέτρων και εύρους 5,5 μέτρων. Ήταν ένα από τα πρώτα μνημεία που ανακαλύφθηκαν στην Αγορά κατά τις ανασκαφές του 1931 από την Αμερικανική Αρχαιολογική Σχολή της Αθήνας. Αποδεικτικά στοιχεία από σημάδια μαστόρων της περιόδου του Αυγούστου δείχνουν πως ο βωμός μεταφέρθηκε από την αρχική του θέση, αργότερα, και τοποθετήθηκε στη Πνύκα, έξω από την αρχαία αγορά.

Ένας αρχαίος μελετητής σημείωσε πως, "«δεν μπορεί να είναι τυχαίο το γεγονός πως ο Δίας, του οποίου η ειδική αποστολή ήταν να διέπει τις πολιτικές συνελεύσεις των Αθηναίων, θα πρέπει να μεταφερθεί στη Πνύκα, ακριβώς τη στιγμή όπου ο Αύγουστος περιόρισε δραστικά την ισχύ των συνελεύσεων αυτών.»"